|  |
| --- |
| **หลักเกณฑ์ฯ ของข้าราชการ พ.ศ.2560** |
| 1.คุณสมบัติเข้าสู่ตำแหน่ง กรณีจบปริญญาเอกหรือเทียบเท่าต้องดำรงตำแหน่งอาจารย์มาไม่น้อยกว่า 1 ปี และพ้นระยะเวลาการทดลองการปฏิบัติงาน กรณีได้รับการแต่งตั้งเป็นอาจารย์พิเศษ สามารถนำระยะเวลามานับรวมได้ |
| 2.ผู้ขอต้องมีชั่วโมงสอนประจำวิชาใดวิชาหนึ่งในหลักสูตรของจุฬาฯ ซึ่งเทียบค่าได้ไม่น้อยกว่า 3 หน่วยกิตในระบบทวิภาค หรือไม่น้อยกว่า 48 ชม.สอน |
| 3.มีผลงานทางวิชาการมีคุณภาพ**ระดับดี**และมีปริมาณอย่างน้อย  (1) ผลงานวิจัย 2 เรื่อง หรือ (2) ผลงานวิจัย 1 เรื่อง และผลงานทางวิชาการลักษณะอื่น 1 รายการ หรือ (3) ผลงานวิจัย 1 เรื่อง และผลงานวิชาการรับใช้สังคม 1 เรื่อง หรือ (4) ผลงานวิจัย 1 เรื่อง และตำราหรือหนังสือ 1 เล่ม**“ผลงานวิชาการที่เสนอทุกประเภทต้องเป็นผลงานหลังจากได้รับตำแหน่งอาจารย์”****กรณี** ผู้ขอมีระยะเวลาไม่ครบตามข้อ 1 สามารถขอโดยวิธีพิเศษ ทั้งนี้ผลงานต้องมีคุณภาพระดับดีมาก |

**สรุปหลักเกณฑ์การกำหนดตำแหน่งผู้ช่วยศาสตราจารย์**

**สรุปหลักเกณฑ์การกำหนดตำแหน่งรองศาสตราจารย์**

|  |
| --- |
| **หลักเกณฑ์ฯ ของข้าราชการ พ.ศ.2560** |
| 1.ดำรงตำแหน่งผู้ช่วยศาสตราจารย์มาแล้วไม่น้อยกว่า 2 ปี  |
| 2. เสนอเอกสารหลักฐานที่ใช้ในการประเมินผลการสอนในทุกรายวิชาหรือทุกหัวข้อที่ผู้ขอเป็นผู้สอน รวมกันได้ไม่น้อยกว่า 3 หน่วยกิต หรือไม่น้อยกว่า 48 ชม.สอน |
| 3.ดำเนินการได้ 2 วิธี **วิธีที่ 1** มีผลงานทางวิชาการมีคุณภาพระดับดีและมีปริมาณอย่างน้อย  (1) ผลงานวิจัย 2 เรื่อง หรือ (2) ผลงานวิจัย 1 เรื่อง และผลงานทางวิชาการลักษณะอื่น 1 รายการ หรือ (3) ผลงานวิจัย 1 เรื่อง และผลงานวิชาการรับใช้สังคม 1 รายการ **และ** (4) ตำรา หรือ หนังสือ 1 เล่ม **วิธีที่ 2** มีผลงานทางวิชาการมีคุณภาพและมีปริมาณอย่างน้อย (1) ผลงานวิจัยอย่างน้อย 3 เรื่อง มีคุณภาพดีมากอย่างน้อย 2 เรื่อง และมีคุณภาพดี 1 เรื่อง หรือ (2) ผลงานวิจัยมีคุณภาพดีมากอย่างน้อย 2 เรื่อง และผลงานทางวิชาการลักษณะอื่น มีคุณภาพดี หรือ (3) ผลงานวิจัย มีคุณภาพดีมาก อย่างน้อย 2 เรื่อง และผลงานวิชาการรับใช้สังคมมีคุณภาพดี**“ผลงานวิชาการที่เสนอทุกประเภทต้องเป็นผลงานหลังจากได้รับตำแหน่ง ผศ.”****กรณี** ผู้ขอมีระยะเวลาดำรงตำแหน่ง ผศ.ไม่ครบ 2 ปีสามารถขอโดยวิธีพิเศษ ได้เฉพาะวิธีที่ 1 ทั้งนี้ผลงานต้องมีคุณภาพระดับดีมาก |

**หมายเหตุ**

 1. หนังสือ ตำรา สามารถเสนอเป็นบทหรือหลายบทรวมกัน แต่ต้องมีจำนวนหน้าไม่ต่ำกว่า 50 หน้า

 2. ผลงานทางวิขาการลักษณะอื่น เช่น 1) ซอฟต์แวร์ 2) สิทธิบัตร 3) งานแปล 4) ผลงานสร้างสรรค์ด้านวิทยาศาสตร์และเทคโนโลยี 5) กรณีศึกษา (Case Study) 6) ผลงานวิชาการเพื่อสังคม เป็นต้น **(ต้องเผยแพร่สู่สาธารณชนมาแล้วไม่น้อยกว่า 4 เดือน)**

**สรุปหลักเกณฑ์การกำหนดตำแหน่งศาสตราจารย์**

|  |
| --- |
| **หลักเกณฑ์ฯ ของข้าราชการ พ.ศ.2560** |
| 1.ดำรงตำแหน่งรองศาสตราจารย์มาแล้วไม่น้อยกว่า 2 ปี |
| 2.มีเสนอเอกสารหลักฐานที่ใช้ในการประเมินผลการสอนในประจำวิชาหนึ่งวิชาใดที่กำหนดไว้ในหลักสูตรของสถาบันอุดมศึกษา หรือไม่น้อยกว่า 48 ชม.สอน |
| 3. ดำเนินการได้ 2 วิธี **วิธีที่ 1** ผลงานทางวิชาการมีคุณภาพดีมากและมีปริมาณอย่างน้อย (1) ผลงานวิจัย**\*\*** 5 เรื่อง หรือ (2) ผลงานวิจัย**\*\*** 1 เรื่อง และผลงานทางวิชาการในลักษณะอื่น หรือผลงานรับใช้สังคม ร่วมกันทั้งหมดอย่างน้อย 5 เรื่อง **และ** (3) ตำรา หรือ หนังสือ 1 เล่ม **วิธีที่ 2** ผลงานทางวิชาการมีคุณภาพดีเด่นและมีปริมาณอย่างน้อย (1) ผลงานวิจัย**\*\*** 5 เรื่อง หรือ  (2) ผลงานวิจัย**\*\*** 1 เรื่อง และผลงานวิชาการในลักษณะอื่น หรือผลงานรับใช้สังคม รวมกันทั้งหมดอย่างน้อย 5 เรื่อง **“ผลงานวิชาการที่เสนอทุกประเภทต้องเป็นผลงานหลังจากได้รับตำแหน่ง รศ.”****กรณี** ผู้ขอมีระยะเวลาดำรงตำแหน่ง รศ.ไม่ครบ 2 ปีสามารถขอโดยวิธีพิเศษ ทั้งนี้ผลงานต้องมีคุณภาพระดับดีเด่น และดำเนินการได้เฉพาะวิธีที่ 1 |

**หมายเหตุ** **\*\*** ผลงานวิจัยต้องได้รับการเผยแพร่ในวารสารทางวิชาการที่อยู่ในฐานข้อมูลระดับนานาชาติ

ตามที่ ก.พ.อ. และสภามหาวิทยาลัยกำหนด

**คำแนะนำการเตรียมเอกสารสำหรับการเสนอขอกำหนดตำแหน่งทางวิชาการ ของคณะแพทยศาสตร์**

**-----------------------------------------**

สำหรับท่านอาจารย์ที่ประสงค์จะขอกำหนดตำแหน่งทางวิชาการให้สูงขึ้น และกำลังเตรียมข้อมูล เอกสารผลงานทางการสอน ผลงานทางวิชาการ และเอกสารอื่น ๆ ที่เกี่ยวข้อง โดยสามารถดูรายละเอียดขั้นตอนการเตรียมเอกสารตามที่ได้แบ่งเป็น 2 ส่วน คือ **ส่วนที่ 1** ผลงานทางวิชาการ และ **ส่วนที่ 2** การประเมินการสอน

**รายการการเตรียมเอกสารและยื่นต่อเจ้าหน้าที่เพื่อรับเรื่อง แบ่งเป็น 2 ส่วน คือ**

ส่วนที่ 1 ผลงานทางวิชาการ มีเอกสาร มีเอกสาร ดังนี้

 1.1) แบบคำขอกำหนดตำแหน่งทางวิชาการ จำนวน 5 ชุด (ฉบับจริง 1 ชุด สำเนา 4 ชุด)

 1.2) ผลงานทางวิชาการ (ตามรายการที่ผู้ขอประสงค์จะยื่น)จำนวน 5 ชุด (ฉบับจริง 1 ชุด สำเนา 4 ชุด)

 1.3) แบบแสดงหลักฐานการมีส่วนร่วมในผลงานทางวิชาการ จำนวน 5 ชุด (ฉบับจริง 1 ชุด สำเนา 4 ชุด)

 1.4) แบบรับรองจริยธรรมและจรรยาบรรณทางวิชาการ จำนวน 1 ชุด (ฉบับจริง)

 ส่วนที่ 2 การประเมินการสอน มีเอกสาร ดังนี้

 2.1) แบบสรุปเอกสารที่นำเสนอเพื่อประเมินผลการสอน จำนวน 5 ชุด (ฉบับจริง 1 ชุด สำเนา 4 ชุด)

 2.2) ประมวลรายวิชา (course syllabus) จำนวน 5 ชุด

 2.3) แผนการสอน (lesson plan) จำนวน 5 ชุด

 2.4) คะแนนประเมินรายวิชาโดยนิสิต จำนวน 5 ชุด

 2.5) เอกสารประกอบการสอน ใช้ระดับผู้ช่วยศาสตราจารย์จำนวน 5 ชุด

 เอกสารคำสอน ใช้ระดับรองศาสตราจารย์

 **ยกเว้น**ขอตำแหน่ง ศาสตราจารย์ ไม่ต้องใช้เอกสารประกอบการสอนและเอกสารคำสอน

 2.6) แบบรายนามคณะกรรมการเพื่อประเมินการสอน จำนวน 1 ชุด (ฉบับจริง)

**ผลงานทางวิชาการ แบ่งเป็น 3 ประเภท ได้แก่**

(ดูรายละเอียดเพิ่มเติมในเอกสารแนบท้ายประกาศ ก.พ.อ. และประกาศคณะวุฒยาจารย์ เรื่อง คำนิยาม รูแบบ ลักษณะของผลงานทางวิชาการ)

**1. กลุ่มงานวิจัย**

 (**proceeding** และ **บทความวิชาการ** ต้องตีพิมพ์เผยแพร่ฉบับสมบูรณ์แล้วและอยู่ในฐานข้อมูลที่ ก.พ.อ. รับรองเท่านั้น โดยสำเนามาเฉพาะเรื่องที่ยื่นเสนอพิจารณา)

**2. กลุ่มงานตำรา หนังสือ และบทความทางวิชาการ**

 - **งานแต่งหนังสือ** ต้องเผยแพร่แล้วไม่น้อยกว่า 4 เดือน (สามารถเสนอเป็นบทหรือหลายบทรวมกัน แต่ต้องมีจำนวนหน้าต้อง**ไม่น้อยกว่า 50 หน้า** สำหรับผู้ขอกำหนดตำแหน่ง**ผู้ช่วยศาสตราจารย์** และ**รองศาสตราจารย์** ส่วนในระดับ**ศาสตราจารย์** ต้อง**ไม่น้อยกว่า 80 หน้า**)

 - **งานแต่งตำรา** ต้องเผยแพร่และนำไปประกอบการสอนไม่น้อยกว่า 1 ภาคการศึกษา (สามารถเสนอเป็นบทหรือหลายบทรวมกัน แต่ต้องมีจำนวนหน้าต้องไม่น้อยกว่า **50 หน้า** สำหรับผู้ขอกำหนดตำแหน่ง**ผู้ชวยศาสตราจารย์** และ**รองศาสตราจารย์** ส่วนในระดับ**ศาสตราจารย์** ต้องไม่น้อยกว่า **80 หน้า**)

 (**หลักฐานที่แสดง** : ให้สำเนาหน้าปกหน้า ปกใน (ระบุชื่อหนังสือ/ตำรา ชื่อผู้แต่ง ครั้งที่พิมพ์ จำนวนที่พิมพ์ในแต่ละครั้ง เดือน/ปี/ที่พิมพ์ โรงพิมพ์ สำนักพิมพ์ สถานที่พิมพ์ ISBN (ถ้ามี)) คำนำ สารบัญ และเนื้อเรื่องที่เสนอ อ้างอิง Index (ถ้ามีท้ายเล่ม) พร้อมเย็บรวมเล่ม)

**3. กลุ่มผลงานทางวิชาการในลักษณะอื่น** ได้แก่ 1) ซอฟต์แวร์ 2) สิทธิบัตร 3) งานแปล 4) ผลงานสร้างสรรค์ด้านวิทยาศาสตร์และเทคโนโลยี 5) กรณีศึกษา (Case Study) 6) ผลงานวิชาการเพื่อสังคม 7) ผลงานทางวิชาการเพื่ออุตสาหกรรม 8) ผลงานวิชาการเพื่อพัฒนาการเรียนการสอนและการเรียนรู้ 9) ผลงานวิชาการเพื่อพัฒนานโยบายสาธารณะ 10) พจนานุกรม สารานุกรม นามานุกรม และงานวิชาการในลักษณะเดียวกัน **(ต้องเผยแพร่สู่สาธารณชนมาแล้วไม่น้อยกว่า 4 เดือน)**